הודעה על הנחיית מנהל בתי המשפט בדבר רשימת עורכי הדין
.

בתוקף סמכותי לפי   , להלן הנחיות להמצאת רשימת עורכי דין לבית המשפט:

 הוספת עורך דין או משרד עורכי דין לרשימת עורכי הדין
 עורך דין או משרד עורכי דין המבקשים להוסיף את שמם ופרטיהם לרשימת עורכי הדין המצויה במערכת ”נט המשפט“, ימלאו , המצוי באתר האינטרנט של ”נט המשפט“.

 הצטרפות עורך דין למשרד עורכי דין קיים
 עורך דין רשאי להשתייך למשרד עורכי דין אחד בלבד; הצטרפות למשרד קיים ניתן לבצע באחת הדרכים האלה:
 הצטרפות דרך מוקד תפעול עורכי דין בהנהלת בתי המשפט: יש למלא ; את הטופס יש להגיש באמצעות משלוח ;
 הצטרפות דרך אתר האינטרנט (למורשים שהוגדרו כך במערכת ”נט המשפט“): באפשרות מי שהוגדר מורשה מטעם משרד עורכי דין, המחזיק ב”כרטיס חכם“, להוסיף עורך דין לרשימת משרדו או לגרוע ממנה דרך אתר האינטרנט של הרשות השופטת או דרך מערכת ”נט המשפט“.

 שינוי פרטים המעודכנים ברשימת עורכי הדין
 אם נדרש שינוי פרטי משרד עורכי הדין בתיק אחד בלבד – יש לפנות למזכירות בית המשפט שבו מתנהל התיק ולהגיש לתיק הודעה בדבר שינוי פרטי המשרד הכוללת את הפרטים המעודכנים; עדכון הפרטים יחול באופן פרטני לגבי התיק שבו התבקש השינוי;
 אם נדרש שינוי פרטי משרד עורכי הדין בכל התיקים שהמשרד מייצג בהם – יש למלא  ולהגישו לאגף המחשוב בהנהלת בתי המשפט באמצעות ; יצוין כי עדכון הפרטים יבוצע רק לגבי תיקים שיפתחו מרגע העדכון ואילך.

 עדכון רשימת עורכי דין עקב השעיית עורך דין
 במקרה שבו עורך הדין המושעה הוא מי שהוגדר במערכת נט המשפט כעורך הדין המייצג כברירת המחדל של המשרד, משרד עורכי הדין יוגדר במערכת ”נט המשפט“ – ”לא פעיל“; כדי לעדכן עורך דין אחר כעורך דין מייצג כברירת מחדל, על משרד עורכי הדין לשלוח בקשה ולבקש להחליף את עורך הדין המייצג כברירת המחדל ולציין את שמות ומספרי הרישיון של שני עורכי הדין (המייצג בברירת מחדל החדש וזה שמבוקש להחליפו); על המשרד ועורך הדין לחתום בחתימה ובחותמת; את המכתב יש לשלוח למוקד התפעול של הנהלת בתי המשפט באמצעות ;
 במקרה שבו עורך הדין המושעה הוא עורך דין המנוי ברשימת עורכי הדין של המשרד, עורך הדין המושעה יוגדר במערכת ”נט המשפט“ – ”לא פעיל“ ושמו ייגרע מרשימת עורכי הדין של משרדו במערכת ”נט המשפט“; בתום תקופת ההשעיה, ואם ברצונו של משרד עורכי הדין להוסיף את שמו של עורך הדין המושעה שוב לרשימת עורכי הדין המייצגים של המשרד, יפנה משרד עורכי הדין למוקד תפעול עורכי דין של הנהלת בתי המשפט באמצעות .

 יגאל מרזלמנהל בתי המשפט

בוט חוקים